CELEX: 62021TN0376
Language: hr
Date: 2021-07-02 00:00:00
Title: Predmet T-376/21: Tužba podnesena 2. srpnja 2021. – Instituto Cervantes/Komisija

23.8.2021   
            
            
               HR
            
            
               Službeni list Europske unije
            
            
               C 338/28
            
         
      Tužba podnesena 2. srpnja 2021. – Instituto Cervantes/Komisija
      (Predmet T-376/21)
      (2021/C 338/37)
      Jezik postupka: francuski
      
         Stranke
      
      
         Tužitelj: Instituto Cervantes (Madrid, Španjolska) (zastupnik: E. van Nuffel d’Heynsbroeck, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi tužbu dopuštenom;
               
            
                  —
               
               
                  poništi Odluku Europske komisije o dodjeli grupe 3 (španjolski jezik) u postupku javne nabave u vezi s okvirnim ugovorima koji se odnose na jezično obrazovanje za institucije, tijela, urede i agencije Europske unije (br. HR/2020/OP/0014) na prvom mjestu grupi CLL Centre de Langues-Allingua i na drugom mjestu tužitelju;
               
            
                  —
               
               
                  naloži Europskoj komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na nedostatku zadovoljavajućeg obrazloženja pobijane odluke u pogledu ocjene relativne kvalitete ponuda.
               
            
                  2.
               
               
                  Drugi tužbeni razlog, koji se temelji na nepostojanju usporedbe relativne kvalitete ponuda.
               
            
                  3.
               
               
                  Treći tužbeni razlog, koji se temelji na očitoj pogrešci u ocjeni koju je počinila Komisija time što je, bez provjere njihove pravilnosti, odbila elemente ponude dostupne na hiperpoveznici unesenoj u ponudu.
               
            
                  4.
               
               
                  Četvrti tužbeni razlog, istaknut podredno a koji se temelji, s jedne strane, na nepostojanju odnosa između ocjene kvalitete svojstvene tužiteljevoj ponudi i njegove ocjene podkriterija 1.1 i 1.2 utvrđenih u pozivu na nadmetanje i, s druge strane, povredi načela transparentnosti.
               
            
                  5.
               
               
                  Peti tužbeni razlog, koji se temelji na povredi cilja što većeg otvaranja postupaka javne nabave tržišnom natjecanju.